



**REPUBLIKA HRVATSKA**

**ZAGREBAČKA ŽUPANIJA NACRT**

**OPĆINA POKUPSKO**

**Općinsko vijeće**

Na temelju članaka 141. i 143. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14 i 07/17) i članka 33. Statuta Općine Pokupsko (Glasnik Zagrebačke županije, br. 11/13 i 4/18) Općinsko vijeće Općine Pokupsko na svojoj \_\_\_\_\_\_. sjednici održanoj dana \_\_\_\_\_\_\_\_\_\_\_\_\_\_. godine donosi

1. **IZMJENE I DOPUNE**

**PROGRAMA JAVNIH POTREBA U ŠKOLSTVU**

**OPĆINE POKUPSKO ZA 2019. GODINU**

Članak 1.

U Programu javnih potreba u školstvu Općine Pokupsko za 2019. godinu (Glasnik Zagrebačke županije, br. 46/18) mijenja se Članak 1. koji izmijenjen glasi:

„Programom javnih potreba u školstvu utvrđuju se aktivnosti šire od utvrđenih potreba Državnim pedagoškim standardom koje su od značenja za Općinu Pokupsko u 2019. godini, a obuhvaćaju:

1. Sufinanciranje polaznika dječjih vrtića;
2. Sufinanciranje programa predškole (mala škola);
3. Darove za sv. Nikolu;
4. Sufinanciranje prehrane učenika osnovnih škola;
5. Sufinanciranje natjecanja, smotri i susreta učenika;
6. Sufinanciranje programa „Škola u prirodi“;
7. Nagrade odličnim učenicima;
8. Stipendiju Općine Pokupsko;
9. Izvanškolske aktivnosti i
10. Sufinanciranje udžbenika za učenike osnovne škole.

Članak 2.

Mijenja se članak 2. koji izmijenjen glasi:

„Općina Pokupsko sufinancira polaznike ustanova ranog i predškolskog odgoja (dječjih vrtića) sukladno posebnoj odluci Općinskog vijeća.

Planirani iznos: 120.000,00 kuna.“

Članak 3.

Mijenja se Članak 5. koji izmijenjen glasi:

„Općina Pokupsko sufinancira troškove prehrane učenika u skladu s posebnom odlukom Općinskog vijeća.

Planirani iznos: 25.000,00 kuna.“

Članak 4.

Mijenja se Članak 9. koji izmijenjen glasi:

Stipendija Općine Pokupsko

Općina Pokupsko dodjeljuje stipendiju odličnim učenicima i studentima putem natječaja u skladu s Odlukom o stipendiji Općine Pokupsko i planiranim sredstvima u Proračunu.

Planirani iznos: 13.500,00 kuna.

Članak 5.

Iza Članka 10. dodaje se novi članak 10.a koji glasi:

„Sufinanciranje udžbenika za učenike osnovne škole

Općina Pokupsko sufinancirat će udžbenike za učenike Osnovne škole Pokupsko, prema potrebi, a u skladu sa sporazumom potpisanim između Zagrebačke županije, Osnovne škole Pokupsko i Općine Pokupsko.

Planirani iznos: 10.000,00 kuna.“

Članak 6.

Mijenja se Članak 11. koji izmijenjen glasi:

„Ukupno potrebna sredstva za provedbu ovoga Programa u 2019. godini iznose 243.500,00 kuna, a osiguravaju se iz općih prihoda i primitaka Općine Pokupsko.

Članak 7.

Ostale odredbe Programa ostaju na snazi neizmijenjene.

Članak 8.

Ove I. izmjene i dopune Programa stupaju na snagu danom donošenja, a objavit će se u Glasniku Zagrebačke županije.

KLASA:

URBROJ: 238-22-1-

Pokupsko,

Predsjednik Općinskog vijeća

Stjepan Sučec